**FARSKÉ OZNAMY Farnosti Topoľčany – pre filiálku NEMČICE**

**6. veľkonočná nedeľa**

(5.5.2024 – 12.5.2024)

▪ **Sv. omše počas nastávajúceho týždňa v Nemčiciach, ich časy a úmysly**:

*Štvrtok*: 18.30 h. + Ladislav Jančovič, zosnulí z rodiny Klemanová a Jančovičová

*Piatok*: 18.30 h. + Peter Kúdela, brat Ján a rodičia z oboch strán

*Nedeľa*: 09.00 h. + Kňaz Ján Halo (nedožitých 100 rokov)

▪  **Liturgický kalendár týždňa:**

*Štvrtok*:   NANEBOVSTÚPENIE PÁNA, cirkevne prikázaný sviatok

*Piatok*:   Sv. Jána z Avily, kňaza a učiteľa Cirkvi

*Sobota*:   Bl. Sáry Salkaháziovej, panny a mučenice

*Nedeľa*:   7. veľkonočná nedeľa – Deň matiek

▪ Pondelok, utorok a streda v tomto týždni sú prosebnými dňami, pri ktorých pred slávnosťou Pánovho nanebovstúpenia prosíme o požehnanie siatin a úrody.

▪ Streda 8. mája 2024 je dňom pracovného pokoja. V tento deň sú sv. omše v našom farskom kostole tak ako bývajú v sobotu, čiže ráno o 8.00 a večer o 18.30 hod. (*ranná sv. omša o 6.30 hod. nie je*). Rovnako prirodzene v daný deň pracovného pokoja nie sú úradné hodiny kancelárie farského úradu.

▪ Informujeme, že kňazi našej Farnosti Topoľčany sme dostali za pastoračnú úlohu každú nedeľu a prikázaný sviatok slúžiť sv. omšu aj v obci Solčianky, čo je filiálka nateraz kňazom neobsadenej Farnosti Krušovce. Do konca júna tam budeme teda zastupovať a každú nedeľu slúžiť sv. omšu o 9.00 hod.

▪ Čas večerných sv. omší v Nemčiciach sa od tohto týždňa mení. Večerné sv. omše budú bývať o 18.30 hod. Pričom v stredu 8. mája sv. omša v Nemčiciach nie je. Je nahradená sv. omšou 9. mája o 18.30 hod.

▪ Vo štvrtok 9. mája 2024 je cirkevne prikázaný sviatok *Nanebovstúpenie Pána*. Sv. omše máme nasledovne: **Topoľčany** – 6.00; 8.00; 11.30; 17.00; 18.30 hod. **|** **Nemčice** – 18.30 hod. **|** **Nemocnica** – 16.30 hod. **|** **Solčianky** – 17.00 hod.

▪ Adorácia vo štvrtok 9.5. vo farskom kostole je len popoludní v čase 12.30 – 16.15 hod.

▪ Od piatka 10. mája 2024 sa začínajú modlitby novény k Duchu Svätému.

▪ Na budúcu nedeľu 12.5.2024 – ktorá je aj *Dňom komunikačných prostriedkov* – je pri všetkých sv. omšiach celoslovenská zbierka na katolícke masmédiá (*Lumen, Lux, Noe...*).

▪ Oznamujeme, že sme ukončili obnovu takmer storočného hrobu rehoľného kňaza –cisterciána Eleka Jána Miškoviča, ktorý bol rodákom z Topoľčian. Jeho hrob sa nachádza na topoľčianskom Starom cintoríne – ihneď napravo za centrálnym krížom.

▪ Modlitba posvätného ruženca a mariánskych litánií v Nemčiciach je podľa zaužívaných miestnych zvyklostí. A to každý deň v máji – buď trištvrte hodiny pred omšou alebo v deň bez omše je to večer v dohodnutom a zaužívanom čase. Súčasne informujeme, že hody v Nemčiciach budú cez víkend 18.-19. mája 2024. V sobotu 18.5. bude sv. omša o 17.00 hod. (*s platnosťou na nedeľu*) a v nedeľu 19.5. o 10.30 hod.